Silva. Väga lõbus ja tohutult energiline tüdruk. Pole teist temasarnast näinud. Paljud hinded ta lihtsalt rääkis välja. Ei kujuta ette, et temaga oleks saanud mingeid armuasju ajada. Ta oleks kindlasti kõikide kuuldes öelnud: "Ottokar! Kas sa oled lolliks läinud või ...?"  Kodus oli tal õige kõva kord. Kell üheksa pidi ta kodus olema, olgu käsil kas või üheteistkümnes klass ja koolipidu. Ja siis - niipea kui ta Tallinnasse vaba elu peale sai, abiellus kohe, kõikidest teistest varem.